BGRIM บวกแรง 4% นิวไฮตั้งแต่เข้าตลาดฯ โบรกฯ แนะทยอยซื้อสะสม ชูเป้า 28 บ.
BGRIM บวกแรง 4% นิวไฮตั้งแต่เข้าตลาดฯ ล่าสุด ณ เวลา 11.06 น. อยู่ที่ 26.25 บาท บวก 1 บาท หรือ 3.96% สูงสุดที่ 26.50 บาท ต่ำสุดที่ 25.25 บาท ด้วยมูลค่าซื้อขาย 375.93 ล้านบาท ด้าน โบรกฯ แนะ “ทยอยซื้อสะสม” ชูเป้า 28 บาท คาดกำไรปี 60-65 โตแกร่ง
24 ต.ค. 2560

ผู้สื่อข่าวรายงานว่า บริษัท บี.กริม เพาเวอร์ จำกัด (มหาชน) หรือ BGRIM ล่าสุด ณ เวลา 11.06 น. อยู่ที่ 26.25 บาท บวก 1 บาท หรือ 3.96% สูงสุดที่ 26.50 บาท ต่ำสุดที่ 25.25 บาท ด้วยมูลค่าซื้อขาย 375.93 ล้านบาท ขณะที่ดัชนีตลาดหุ้นไทยโดยรวมบวก 0.37%

ทั้งนี้ราคาหุ้น BGRIM ปรับตัวขึ้นสูงสุดนับตั้งแต่เข้าซื้อขายในตลาดหลักทรัพย์แห่งประเทศไทย เมื่อวันที่ 19 ก.ค.60
ขณะที่ บล.แลนด์ แอนด์ เฮ้าส์ ระบุในบทวิเคราะห์ ทยอยซื้อสะสม BGRIM ให้ราคาเป้าหมาย 28 บาทต่อหุ้น พร้อมแนวต้าน 27 บาท แนวรับ 24 บาท ตัดขาดทุน 22 บาท โดยคาดว่าปี 60-65 กำไรจะเติบโตตามกำลังผลิตที่ SCOD จาก 920MWe เป็น 1,617MWe +11.6%CAGR เป็นผู้ผลิตไฟฟ้า SPP รายใหญ่สุด โรงไฟฟ้าประสิทธิภาพสูง ผู้บริหารมีประสบการณ์ยาวนานกว่า 13 ปี